title: "Erongo"
text: "Erongo as en regiuun uun de aafrikoons stoot Namiibia. At regiuun leit uun a waast faan\u2019t lun. Uun a nuurd leit det Kunene Regiuun, uun a nuurduast det  Otjozondjupa Regiuun, uun a s\u00fc\u00fcduast det Khomas Regiuun an uun a s\u00fc\u00fcd det Hardap Regiuun. Det as efter de Erongo Berig neemd. Det hee 150.400 lidj (2011). At hoodsteed as Swakopmund.\n\nGeografii\nDet Erongo Regiuun as de seekstgratst regiuun uun Namiibia. At regiuun leit amanbi twesken 20\u00b0 an 24\u00b0 (faan a nuurd tu a s\u00fc\u00fcd) an twesken 13\u00b0 an 17\u00b0 (faan a waast tu a uast). De S\u00fc\u00fcdelk Kiarkreis gungt troch a s\u00fc\u00fcd faan at regiuun. A eeg faan't regiuun as amanbi 320 km lung.\n\nBerger\nDe huuchst berig uun Namiibia, de K\u00f6nigstein, wat \u00fc\u00fcb a Brandberg as, leit uun a nuurdwaast faan't regiuun. \u00d6ler berger \u00fc\u00fcb a Brandberg san det Horn (2519 m) (de naisthuuchst berig) an det Numasfels (2518 m) (de traadhuuchst berig). \u00d6ler berger uun't regiuun san de Hohenstein (2319 m), Erongo Berig (2219 m), Omburg (2073 m), Otjipateraberg (1989 m), Witwatersberge (1861 m), Grootberg (1846 m) an Spitzkoppe (1728 m). Letjer berger san de Messum Kraater (726 m) an a Vogelfederberg (527 m).\n\nH\u00f6\u00f6lin\nNai bi de Erongo Berig lei tau h\u00f6\u00f6lin: det Paula H\u00f6\u00f6le an det Phillip H\u00f6\u00f6le.\n\nNatschunaalparken\nA s\u00fc\u00fcd faan't regiuun as dial faan de Namiib-Naukluft Natschunaalpark. De Dorob Natschunaalpark lingt loongs a eeg faan de Ugab Struum hen tu a s\u00fc\u00fcd faan de Kuiseb Struum.\n\nStruumer\nDe Ugab Struum bildet dial faan't grens m\u00e4 det Kunene Regiuun. De Omaruru Struum leept troch a nuurd iin uun't Atlantik tu a nuurd faan a Kap Farilhao. De Swakop Struum an de Kuiseb Struum luup troch a s\u00fc\u00fcd iin uun de Walvis Bocht.\n\nIndialing faan Ferwalting\nAt regiuun hee 7 woolkreiser:\n\nBef\u00f6lkring\n\nSpriiken\nEfter det 2011 folksteeling wurt det Ovambo Spriik uun 39 prosent faan h\u00fcshualer uun\u2019t regiuun spreegen.\n\nWeblinks\n Websidj faan't Regiaring faan't Regiuun\n\nIanselefterwisen"